**TEKIJA d.o.o.**

Požega, Vodovodna 1

26. ožujak 2021.godine

Temeljem članka 28. stavak 1. Zakona o vodnim uslugama (NN 66/19)

**TEKIJA d.o.o. objavljuje**

**JAVNI NATJEČAJ**

za zasnivanje radnog odnosa na neodređeno vrijeme

Naziv radnog mjesta: **INŽENJER SURADNIK** - jedan (1) izvršitelj

Organizacijska cjelina: Sektor vodnih usluga, Odjel vodoopskrbe

Vrsta zaposlenja: Na neodređeno vrijeme uz ugovaranje probnog rada

Rad se obavlja na području Grada Požege, Kutjeva i Pleternice te Općina Velika, Kaptol, Brestovac, Jakšić i Čaglin, a po potrebi i drugim mjestima.

1. **Opis poslova i odgovornosti:**
* zamjenjuje voditelja Odjela u njegovoj odsutnosti,
* vodi tehničku i ostalu pogonsku dokumentaciju potrebnu za obavljanje poslova Odjela,
* priprema, organizira i izrađuje izvješća rad na poslovima kontrole i otkrivanja gubitaka vodoopskrbnog sustava, te odgovara za pripadajuću opremu i uređaje,
* provodi pravilnu primjenu zakona, propisa, pravilnika i naputaka,
* svakodnevno sa voditeljem Odjela dogovara poslove za slijedeći radni dan, a tijekom dana rješava tekuće i eventualno nastale poslove,
* po završetku radova obrađuje radne naloge i druge dokumente, iste obračunava, te sastavlja mjesečne situacije,
* obavlja i druge poslove po nalogu voditelja, rukovoditelja i direktora.
1. **Najmanje potrebno formalno obrazovanje i iskustvo:**
* završen sveučilišni diplomski studij, mag. građevinske ili strojarske struke ili završen studij kojim se stjecala VSS građ., strojarskog ili hidrotehničkog smjera,
* 1 godina radnog iskustva
* poznavanje rada na računalu,
* položen vozački ispit “B” kategorije.V vodoinstalaterE
1. **Potrebna znanja, vještine i sposobnosti:**
* sklonost timskom radu
* savjesnost i dosljednost
* pouzdanost i odgovornost
* sklonost stjecanju novih znanja

**4. Kandidati su obvezni dostaviti sljedeće dokumente:**

* zamolbu koja obvezno mora sadržavati ime i prezime, datum rođenja, adresu stanovanja, kontakt telefon i mail adresu
* životopis (s navedenim dosadašnjim radnim iskustvom ukoliko ga kandidat ima)
* dokaz o stečenoj stručnoj spremi (presliku diplome)
* domovnica (preslika)

Kandidatom će se smatrati osoba koja podnese pravodobnu i potpunu prijavu te ispunjava tražene uvjete.

**Napomena: Ako prijavitelj ostvaruje pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo i priložiti isprave s kojima dokazuje navedene statuse. Prednost se u odnosu na ostale prijavitelje ostvaruje samo pod jednakim uvjetima.** **Poveznica za stranicu Ministarstva hrvatskih branitelja na kojoj su navedeni dokazi potrebni za ostvarivanje prava prednosti pri zapošljavanju je:** [**https://branitelji.gov.hr/zaposljavanje843/843**](https://branitelji.gov.hr/zaposljavanje843/843)

TEKIJA d.o.o. zadržava pravo usmenog ili pismenog testiranja kandidata koji su podnijeli uredne prijave o čemu će kandidati biti obaviješteni.

**5. Adresa za prijavu i rokovi**

Natječaj se objavljuje na službenoj stranici www.tekija.hr.

Prijavu na natječaj kandidati moraju u **osobno** dostaviti na adresu Poslodavca:

**TEKIJA d.o.o., Vodovodna 1, Požega, s naznakom Natječaj za radno mjesto:**

 **INŽENJER SURADNIK**

Na natječaj se mogu javiti osobe oba spola.

Javni natječaj je otvoren do: **31. ožujka 2021. godine do 12,00 sati što je krajnji rok za osobno podnošenje prijave.**

**6. Obavijest o ishodu natječaja, objava i čuvanje osobnih podataka**

Najkasnije 30 dana od zadnjeg dana roka za podnošenje prijava kandidati će biti obaviješteni o ishodu natječaja na način da će se kandidatu dostaviti obavijest o ishodu natječaja elektroničkom poštom ili usmeno putem kontakt telefona, a koju su kandidati naveli u prijavi na Natječaj.

Pristanak na prikupljanje i obradu podataka, smatra se da su kandidati dali prijavom na natječaj, te će se koristiti isključivo u tu svrhu.

U skladu s politikom zaštite osobnih podataka TEKIJA d.o.o. sva zaprimljena dokumentacija temeljem ovog Javnog natječaja (zamolbe kandidata i dokazi o ispunjavanju uvjeta te ostali podaci koje kandidati dostavljaju dobrovoljno) biti će vraćena na zahtjev kandidata, odnosno trajno uništena u propisanom roku nakon odabira kandidata te ista neće biti korištena za druge natječaje za zapošljavanje ili u druge svrhe.

**7. Pravo na prigovor**

Pravo podnošenja prigovora na dostavljenu obavijest o ishodu natječaja je u roku od 3 dana od dana dostave obavijesti.

Pravo je Društva ovaj Javni natječaj poništiti u bilo kojem trenutku i bez obveze postojanja nekog opravdanog razloga. U slučaju poništenja ovog Javnog natječaja, Društvo nikome ne odgovara za bilo kakvu štetu.

Za dodatne informacije u vezi natječaja kandidati se mogu obratiti na telefon: 034/312 -456, kontakt osoba: Jasmina Smolčić, dipl.iur. ili na e-mail *jasmina.smolcic@tekija.hr*

TEKIJA d.o.o.